นาริตะ

นาริตะ () เป็นนครที่ตั้งอยู่ทางตอนเหนือของจังหวัดชิบะ ประเทศญี่ปุ่น เป็นที่ตั้งของท่าอากาศยานนานาชาตินาริตะ ซึ่งเป็นหนึ่งในสองท่าอากาศยานนานาชาติหลักที่ให้บริการในภูมิภาคมหานครโตเกียวและปริมณฑล นาริตะมีขนาดพื้นที่  มีจำนวนประชากร ณ วันที่ 1 ตุลาคม ค.ศ. 2024 ประมาณ 134,003 คน มีความหนาแน่นของประชากร 627 คนต่อตารางกิโลเมตร

 ภูมิศาสตร์ 
นครนาริตะตั้งอยู่ทางตอนเหนือและตอนกลางระหว่างตะวันตก-ตะวันออกของจังหวัดชิบะ ห่างจากนครชิบะ เมืองหลวงของจังหวัดชิบะ ประมาณ  และห่างจากใจกลางโตเกียว  ท่าอากาศยานนานาชาตินาริตะอยู่ห่างจากศูนย์กลางของนครนาริตะ (ที่ตั้งของศาลาว่าการ) ประมาณ  มีเมืองเก่า (มีศูนย์กลางอยู่ที่นาริตะซัง) และเมืองใหม่ตั้งอยู่บนที่ราบสูงชิโมซะทางทิศตะวันตกเฉียงใต้ของเมือง และท่าอากาศยานนานาชาตินาริตะตั้งอยู่บนเนินเขาทางทิศตะวันออกเฉียงใต้ และมีพื้นที่เกษตรกรรมทางตอนเหนือของเมืองที่ใช้น้ำจากแม่น้ำโทเนะซึ่งไหลผ่านพรมแดนที่ติดกับจังหวัดอิบารากิทางทิศเหนือ พื้นที่ของเมืองส่วนใหญ่มีระดับความสูงระหว่าง  เหนือระดับน้ำทะเล

 เทศบาลข้างเคียง 
 จังหวัดชิบะ
 นครอินไซ
 นครคาโตริ
 เมืองโคซากิ
 เมืองซากาเอะ
 เมืองชิบายามะ
 เมืองชิซูอิ
 เมืองทาโกะ
 นครโทมิซาโตะ
 จังหวัดอิบารากิ
 เมืองคาวาจิ

 ภูมิอากาศ 
นาริตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในนาริตะอยู่ที่  ปริมาณน้ำฝนเฉลี่ยทั้งปีอยู่ที่  โดยเดือนตุลาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ 

 สถิติประชากร 
ตามข้อมูลสำมะโนประชากรของญี่ปุ่นสถิติประชากรนาริตะ จำนวนประชากรของนาริตะในปัจจุบันนี้มีแนวโน้มคงที่ หลังจากที่เติบโตมาหลายทศวรรษ

 ประวัติศาสตร์ 
มีสมมติฐานมากมายเกี่ยวกับที่มาของชื่อเมืองนาริตะ บางคนกล่าวว่ามีที่มาจากตัวอักษรคำว่า "กลายเป็น" (นาริ) และ "นาข้าว" (ทะ) บางคนกล่าวว่าชื่อเมืองมีที่มาจากเสียงดังสนั่น (นาริ) ของฟ้าผ่าในบริเวณนี้ บางคนกล่าวว่า นาริ มีที่มาจากคำที่เลิกใช้ไปแล้วที่มีความหมายว่า "อุดมสมบูรณ์" หรือบางคนอาจกล่าวว่า นาริ มีที่มาจากคำว่า "วิถีการดำรงชีวิต" (นาริวาอิ)

เป็นที่ทราบว่า พื้นที่ของเมืองนาริตะมีการตั้งถิ่นฐานมาตั้งแต่ยุคสมัยก่อนประวัติศาสตร์ โดยพบว่าเริ่มมีการเพาะปลูกข้าวมาตั้งแต่เมื่อ 100 ปีก่อนคริสตกาล เนื่องจากเมืองนี้ตั้งอยู่ห่างจากมหาสมุทรแปซิฟิกเป็นระยะทางเกือบเท่ากับที่ห่างจากอ่าวโตเกียว และมีแม่น้ำสั้นๆอยู่บริเวณใกล้เคียงอีกจำนวนหนึ่ง ทำให้เมืองนี้เคยเป็นศูนย์กลางทางการปกครองและการค้าขายของภูมิภาค

ในช่วงยุคสมัยนาระ เริ่มมีการสร้างเมืองขึ้นในบริเวณนี้ และในปี พ.ศ. 1483 ได้มีการสร้างวัดนาริตาซังขึ้นมา จนในปี พ.ศ. 2432 เริ่มมีการรวมชุมชนต่างๆในบริเวณนี้เข้าด้วยกัน และก่อตั้งเป็นเมืองนาริตะขึ้นเมื่อวันที่ 31 มีนาคม พ.ศ. 2497 เมืองนี้เริ่มมีการเจริญเติบโตอย่างรวดเร็ว เมื่อนายกรัฐมนตรีเอซากุ ซาโต เริ่มวางแผนการก่อสร้างท่าอากาศยานนานาชาตินาริตะในปี พ.ศ. 2509 การสร้างท่าอากาศยานและการเชื่อมต่อเส้นทางเข้าสู่ใจกลางกรุงโตเกียว ทำให้เกิดการพัฒนาทั้งด้านอาคารบ้านเรือน ธุรกิจ และอุตสาหกรรมภายในเมืองนาริตะอย่างรวดเร็ว

นาริตะเคยเป็นส่วนหนึ่งของอำเภออิมบะ จนเมื่อประกาศก่อตั้งเป็นนครจึงได้แยกตัวออกมา เมื่อวันที่ 27 มีนาคม พ.ศ. 2549 นาริตะได้ผนวกเอาเมืองไทเอและเมืองชิโมฟูซะจากอำเภอคาโตริเข้ามาเป็นส่วนหนึ่งของนครนาริตะ และปัจจุบันนี้นครนาริตะก็กำลังขยายตัวเข้าไปถึงพื้นที่ของอำเภอคาโตริ

 พื้นที่ของเมือง 
 ใจกลางนาริตะ 
พื้นที่ส่วนกลางของนาริตะเป็นพื้นที่ที่อยู่ระหว่างสถานีรถไฟนาริตะ สถานีรถไฟเคเซนาริตะ และวัดนาริตาซัง ถนนสายหลักของพื้นที่นี้คือถนนโอโมเตซันโดซึ่งมีร้านค้าเล็ก ๆ ราว 150 ร้านอยู่สองฝั่งถนน และเพิ่งมีการปรับปรุงถนนทั้งสายเมื่อไม่นานมานี้ ถนนสายนี้ได้รับการยกย่องว่าเป็นหนึ่งในถนนที่แสดงเอกลักษณ์ของท้องถิ่นในดีที่สุดในญี่ปุ่น

 เมืองใหม่นาริตะ 
ย่านเมืองใหม่เป็นย่านที่อยู่อาศัยที่สร้างขึ้นใหม่ทางตะวันตกของสถานีรถไฟนาริตะ ในย่านนี้มีบ้านพักอาศัยราว 16,000 หลัง และมีผู้อยู่อาศัยประมาณ 60,000 คน การก่อสร้างย่านนี้เริ่มมีการวางแผนเมื่อปี พ.ศ. 2511 โดยอิงจากเมืองใหม่ที่อยู่รอบกรุงลอนดอน สหราชอาณาจักร ปัจจุบันนี้เป็นย่านที่คนส่วนใหญ่ของเมืองอาศัยอยู่ แรกเริ่มนั้นผู้อาศัยส่วนใหญ่ในย่านเมืองใหม่จะต้องเดินทางเข้าไปในกรุงโตเกียวหรือตัวเมืองชิบะเพื่อทำงาน แต่ปัจจุบันมีคนจำนวนมากเริ่มหันไปทำงานในเมืองต่างๆทางตะวันตกเฉียงเหนือของชิบะ ซึ่งอยู่ใกล้กับย่านเมืองใหม่มากกว่า และมีนักธุรกิจ ผู้ประกอบการ และพนักงานบริษัท ที่อยู่ในส่วนกลางของนาริตะเริ่มย้ายมาอาศัยอยู่ในย่านเมืองใหม่มากขึ้น

 โคซูโนโมริ 
230px|thumb|right|เทศกาลนาริตากิอง

โคซูโนโมริ (Kozunomori) เป็นพื้นที่ชานเมืองนาริตะ ตั้งอยู่ทางใต้ของย่านเมืองใหม่ ใช้เวลาเดินทางด้วยรถไฟจากสถานีรถไฟเคเซนาริตะ ประมาณ 4 นาที มีจำนวนประชากรประมาณ 12,000 คน สถานีรถไฟโคซูโนโมริอยู่ติดกับห้างสรรพสินค้าอิโตโยกาโดะซึ่งเป็นห้างสรรพสินค้าขนาดใหญ่ที่เป็นที่นิยมในบรรดานักท่องเที่ยวชาวต่างประเทศที่พักอาศัยอยู่ในเมืองนาริตะและพื้นที่โดยรอบ

 ท่าอากาศยานและพื้นที่เกษตรกรรม 
ท่าอากาศยานนานาชาตินาริตะตั้งอยู่ในส่วนตะวันออกของเมืองนาริตะ บนพื้นที่เกษตรกรรมเก่าแก่ที่มีชื่อว่าซันริซูกะ (Sanrizuka) การก่อสร้างและขยายท่าอากาศยานก่อให้เกิดความสับสนวุ่นวายต่อผู้อยู่อาศัยในพื้นที่ซันริซูกะเป็นอย่างมาก และเนื่องจากมีการเวนคืนที่ดิน และรายได้จากการเกษตรกรรมลดลงอันเป็นผลมาจากการก่อสร้างท่าอากาศยาน ทำให้จำนวนผู้ประกอบอาชีพเกษตรกรรมลดลงเหลือเพียงหนึ่งในสามจากจำนวนก่อนมีการสร้างท่าอากาศยาน ปัจจุบันพื้นที่เกษตรกรรมที่ถูกทิ้งร้างบางพื้นที่ได้รับการปรับปรุงให้เป็นสนามกอล์ฟ ส่วนพื้นที่อื่นได้กลายเป็นที่ทิ้งขยะอย่างไม่เป็นทางการ

 เมืองพี่น้อง 
นาริตะได้มีข้อตกลงเป็นเมืองพี่น้องกับเมืองดังต่อไปนี้:
  เสียนหยาง ประเทศจีน ตั้งแต่ 1988
  อินช็อน ประเทศเกาหลีใต้ ตั้งแต่ 1998
  ช็องอึบ ประเทศเกาหลีใต้ ตั้งแต่ 2002
  ซานบรูโน รัฐแคลิฟอร์เนีย ประเทศสหรัฐอเมริกา"Consolidation of Local Governments in Japan and Effects on Sister City Relationships" (Archive ), Consulate General of Japan, San Francisco ตั้งแต่ 1990
  เนสต์เวด ประเทศเดนมาร์ก ตั้งแต่ 2003
  ฟ็อกซ์ตัน ประเทศนิวซีแลนด์ ตั้งแต่ 1995

 อ้างอิง 

 แหล่งข้อมูลอื่น 





หมวดหมู่:นครในจังหวัดชิบะ